PATVIRTINTA

 Pasvalio rajono savivaldybės tarybos 2019 m.......................... sprendimu Nr. T1-

**PASVALIO SPORTO MOKYKLOS DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d. – 2019 m. sausio 1 d.)**

**1. BENDROS ŽINIOS APIE MOKYKLĄ**

1.1. Pasvalio sporto mokykla, Taikos g. 22, LT-39184 Pasvalys, telefonas 8 451 34 531,

el. p. sporto.mokykla@pasvalys.lt, internetinės svetainės adresas – www. pasvaliosm.lt

1.2. Mokyklos vadovai:

Direktorė – Eugenija Butrimienė, III vadybos kvalifikacinė kategorija; šias pareigas eina

nuo 2005 m. gruodžio 1 d.

Direktoriaus pavaduotojas ugdymu – Otilijus Titas, III vadybos kvalifikacinė kategorija;

pareigas eina nuo 2006 m. sausio 3 d.

1.3. Mokinių ir klasių komplektų skaičius.

|  |  |  |  |
| --- | --- | --- | --- |
|  | Pradinio rengimo | Meistriškumo ugdymo | Iš viso |
|  | 1 m. | 2 m. | 1 m. | 2 m. | 3 m | 4 m. | 5 m. | Grupių/mokinių |
|  | Mokinių sk. Grupių sk. | Mokinių sk. Grupių sk. | Mokinių sk. Grupių sk. | Mokinių sk. Grupių sk. | Mokinių sk. Grupių sk. | Mokinių sk. Grupių sk. | Mokinių sk. Grupių sk. |  Mokinių sk.  Grupių sk. |
| 2016-09-01 | 48/4 | 120/9 | 60/6 | 87/8 | 20/2 | 28/3 |  | 363/32 |
| 2017-09-01 | 24/2 | 168/14 | 24/2 | 99/9 | 8/1 | 28/3 | 12/1 | 363/32 |
| 2018-09-01 | 60/5 | 78/7 | 93/8 | 49/5 | - | 47/5 | 24/2 | 351/32 |
| **Pokytis** |  |  |  |  |  |  |  | -12/0 |

1.4. Mokinių vežiojimas (*pavežamų mokinių skaičius ir dalis proc*.)

|  |  |  |  |
| --- | --- | --- | --- |
|  | 2016 | 2017 m. | 2018 m.  |
| Mokinių skaičius iš viso | 363 | 363 | 351 |
| Pavežamų mokinių skaičius | 117 | 114 | 75 |
| Pokytis (proc.) | 32 | 31 | 21 |

1.5. Mokytojai

|  |  |  |  |
| --- | --- | --- | --- |
|  | Mokytojų skaičius iš viso | Iš jų atestuota kvalifikacinėms kategorijoms: | Neatestuota (sk./proc.) |
| Mokytojo (sk./proc.) | Vyr. mokytojo(sk./proc.) | Metodininko(sk./proc.) | Eksperto(sk./proc.) |
| 2016-12-31 | 19 | 5/26 | 6/32 | 8/42 | - | - |
| 2017-12-31 | 18 | 3/17 | 6/33 | 9/50 | - | - |
| 2018-12-31 | 19 | 4/21 | 6/32 | 9/47 | - | - |
| **Pokytis** | +1 | +1 | - | - | - | - |

1.6. Darbuotojų etatų sąrašas (*finansuojamų iš Mokinio krepšelio ir iš Savivaldybės biudžeto)*

|  |  |  |  |  |
| --- | --- | --- | --- | --- |
| Eil. Nr. |  Pareigybės pavadinimas | 2016 m. | 2017 m. | 2018m. |
| 1. | Direktorius | 1 | 1 | 1 |
| 2. | Direktoriaus pavaduotojas ugdymui | 1 | 1 | 1 |
| 3. | Direktoriaus pavaduotojas ūkiui | 1 | 1 | 1 |
| 4. | Raštvedys | 1 | 1 | 1 |
| 5. | Vyr. buhalteris | 1 | 1 | 1 |
| 6. | Buhalteris | 1 | 1 | 1 |
| 7. | Sporto organizatorius | 1 | 1 | 1 |
| 8. | Sporto instruktorius (moksleivių žaidynės) | 0,25 | 0,25 | 0,25 |
| 9. | Duomenų bazės tvarkytojas | 0,25 | 0,25 | 0,25 |
| 10. | Treniruoklių salės instruktorius | 1 | 1 | 1 |
| 11. | Bendrosios praktikos slaugytojas | 1 | 1 | 1 |
| 12. | Santechnikas-elektrikas | 1 | 1 | 1 |
| 13. | Darbininkas | 3 | 2 | 2 |
| 14. | Vairuotojas | 2 | 2 | 2 |
| 15. | Valytojas | 6 | 5 | 5 |
| 16. | Budėtojas | 2 | 2 | 3 |
| 17. | Rūbininkas | 1 | 1 | - |
| 18. | Sporto instruktorius (kaimiškose seniūnijose) | 4,5 | 4,5 | 4,5 |
| 19. | Energetikas | 1 | 1 | 1 |
| 20. | Mokytojas | - | - | 12,25 |
|  Iš viso: | 31 | 28 | 40,25 |

1.6. Darbuotojų etatų sąrašas (*iš specialiosios programos lėšų*)

|  |  |  |  |  |
| --- | --- | --- | --- | --- |
| Eil. Nr. |  Pareigybės pavadinimas | 2016 m. | 2017 m. | 2018m. |
| 1. | Barmenas | 5 | 3 | 3 |
| 2. | Vyriausioji virėja | 1 | 1 | 1 |
| 3. | Virėja | 1 | 1 | 1 |
| 4. | Sporto instruktorius (gelbėtojas) | 2 | 2 | 2 |
| 5. | Kasininkas | 3 | 3 | 3 |
| 6. | Valytojas | 2 | 2 | 2 |
| 7. | Darbininkas | - | 1 | 1 |
| 8. | Vadybininkas | - | 1 | 1 |
| 9. | Virėjo padėjėjas (išskyrus namų virtuvę) | - | 2 | 2 |
| 10. | Pagalbinis virtuvės darbininkas | - | 1 | 1 |
|  Iš viso: | 14 | 17 | 17 |

**2. MOKYKLOS VEIKLA IR REZULTATAI**

2.1. Ataskaitinių metų Sporto mokyklos veiklos plano tikslai, uždaviniai ir jų įgyvendinimas. Ryškiausi pasiekimai, tradicijos.

2018 metų tikslai:

- gerinti ugdymo kokybę, siekiant tobulinti mokytojų kvalifikaciją, diegiant efektyvius ugdymo metodus, stiprinant ugdytinių treniravimosi motyvaciją;

- plėtoti kultivuojamas sporto šakas, per ugdytinių užimtumą siekti aukštesnių sportinių rezultatų, rengti sportinius renginius moksleiviams ir suaugusiems, siekti, kad Sporto mokyklos ugdytiniai patektų į savo sporto šakos dešimtuką;

- plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą.

2018 metų pagrindinės veiklos kryptys:

- rengti sportininkus kultivuojamų sporto šakų Lietuvos Respublikos rinktinėms;

- sudaryti geras sanitarines – higienines sąlygas Sporto mokyklos baseino lankytojams, nuolat jas gerinti;

- vykdyti sporto ir sveikatingumo programą baseine – derinant visas vykdomas veiklas, sudaryti sąlygas plaukimo treniruotėms vesti; siekti, kad būtų sudarytos sąlygos mokymui plaukti visų rajono bendrojo lavinimo mokyklų moksleiviams; organizuoti sporto, sveikatingumo renginius baseine.

 2017–2018 mokslo metų veikla buvo vykdoma remiantis Sporto mokyklos veiklos programa, ugdymo planu, strateginiu planu bei nuostatais. Sporto mokykloje įgyvendintos atitinkamų ugdymo metų rankinio, lengvosios atletikos, futbolo, plaukimo, krepšinio pradinio ugdymo ir meistriškumo ugdymo programos bei bokso ir dziudo meistriškumo ugdymo programos.

 2018 metais Sporto mokykloje mokomasis darbas vyko 32 grupėse, kuriose sportavo 351 ugdytiniai: 144 rankininkai, 48 lengvaatlečiai, 48 krepšininkai, 20 boksininkų, 36 futbolininkai, 9 dziudo sportininkai ir 46 plaukikai. Įgyvendindama neformaliojo vaikų švietimo programas bei veiklos plane numatytus užsibrėžtus tikslus ir uždavinius, Sporto mokykla nuosekliai ir kryptingai juos vykdė. Mokyklos veikla vykdoma vadovaujantis Sporto mokyklos nuostatais, sporto šakų ugdymo programomis, sportinių varžybų kalendoriumi bei kitais dokumentais.

 Neformaliojo vaikų švietimo pažymėjimų išduota: 2016 m. – 18 vnt.; 2017 m. – 27 vnt.; 2018 m. – 22 vnt.

 Sporto mokykla organizavo ir vykdė tęstinius projektus: Lietuvos seniūnijų sporto žaidynės (vadovas sporto organizatorius Vidmantas Kazlauskas); vaikų ir jaunimo socializacijos programa „Rankininkų vasara“ (projekto vadovas rankinio mokytojas Arvydas Daugis); Pasvalio rajono savivaldybės visuomenės sveikatos rėmimo specialiosios programos projektas „Sportas – mūsų sveikata“ (projekto vadovė rankinio mokytoja Diana Vanagienė).

 Projekto „Sportas – mūsų sveikata“ dalyviams buvo skirtos atskiros dienos Sporto mokykloje. Vaikai buvo supažindinti su Sporto mokyklos veikla, patys išbandė naują sportinį inventorių. Mažieji pademonstravo savo žinias apie sportinius žaidimus, dalyvavo viktorinoje apie sveiką mitybą ir sportą. Visi projekto dalyviai buvo apdovanoti taurėmis, o geriausi Sporto mokyklos auklėtiniai – prizais.

Mokinių, grupių ir mokytojų skaičius pagal sporto šakas

|  |  |  |  |  |
| --- | --- | --- | --- | --- |
| Eil.Nr. | Sporto šaka | Mokytojų skaičius | Ugdymo grupė/mokinių skaičius | Visougdymo grupių/mokinių skaičius |
| PU-1 | PU-2 | MU-1 | MU-2 | MU-3 | MU-4 | MU-5 |  |
| 1. | Rankinis | 7 | 2/24 | 4/48 | 1/12 | 1/12 | - | 2/24 | 2/24 | 12/144 |
| 2. | Lengvoji atletika | 4 | - | 2/18 | - | 2/16 | - | 2/14 | - | 6/48 |
| 3. | Futbolas | 2 | 1/12 | - | 2/24 | - | - | - | - | 3/36 |
| 4. | Krepšinis | 2 | - | 1/12 | 2/24 | 1/12 | - | - | - | 4/48 |
| 5. | Boksas | 1 | - | - | 1/11 | 1/9 | - | - | - | 2/20 |
| 6. | Plaukimas | 2 | 2/24 | - | 2/22 | - | - | - | - | 4/46 |
| 7. | Dziudo | 1 | - | - | - | - | - | 1/9 | - | 1/9 |
|  Iš viso: | 19 | 5/60 | 7/78 | 8/93 | 5/49 | - | 5/47 | 2/24 | 32/351 |

2.2. Ugdymo rezultatai.

Mokinių dalyvavimas rajoninėse, regioninėse šalies varžybose

**Rankinis**

 Pasvalio sporto mokyklos vaikinų ir merginų rankinio komandos bendroje įskaitoje tarp sporto mokyklų ir sporto centrų kultivuojančių rankinio sportą užėmė 6 vietą (viso dalyvavo18).

 Vienas didžiausių Sporto mokyklos sporto renginių, turinčių gilias tradicijas – XXVIII rankinio festivalis, skirtas rankinio trenerio Aivaro Daugio atminimui. Kasmet renginyje dalyvauja jaunieji rankininkai iš visos Lietuvos.

Lietuvos Rankinio federacijos U-15 mergaičių komandų reitinge Pasvalio SM komanda 4 vietoje (rankinio vyresnioji mokytoja Ginta Kairienė), mergaičių U-12 reitinge – 8 vieta (rankinio mokytoja metodininkė Diana Vanagienė).

Lietuvos sporto mokymo įstaigų rankinio komandų (mergaičių /merginų) dalyvavimo vaikų, jaunučių, jaunių ir jaunimo varžybose, Pasvalio sporto mokyklos merginos užėmė bendrą 5 vietą (iš18 miestų).

Lietuvos sporto mokymo įstaigų rankinio komandų (berniukų/vaikinų) dalyvavimo vaikų, jaunučių, jaunių ir jaunimo varžybose, Pasvalio sporto mokyklos vaikinai užėmė bendrą10 vietą

( iš18 miestų).

**Lengvoji atletika**

 Pasvalio sporto mokyklos lengvosios atletikos mokytojo metodininko Kęstučio Mačėno auklėtiniai Jurgita Juknevičiūtė tapo Lietuvos jaunučių žaidynių vicečempionė; Lietuvos lengvosios atletikos jaunučių rinktinės narė; Miglė Tautkutė - Lietuvos vaikų lengvosios atletikos čempionate užėmė II vietą; Algirdas Strelčiūnas – Lietuvos jaunimo lengvosios atletikos rinktinės narys - Tarptautinėse 8 šalių lengvosios atletikos varžybose Minske, Baltarusijoje užėmė I vietą, Lietuvos lengvosios atletikos jaunimo pirmenybėse - I vietą;

Adomas Vokietaitis – Lietuvos jaunučių lengvosios atletikos rinktinės narys, Lietuvos jaunučių lengvosios atletikos žaidynėse iškovojo I vietą, Lietuvos jaunučių lengvosios atletikos pirmenybėse – II vietą (mokytojas metodininkas Evaldas Žilys).

**Boksas.**

Geriausias metų rezultatas:

Lietuvos jaunučių čempionate laimėtos 2 pirmos vietos;

Lietuvos jaunių čempionate laimėtos 2 pirmos vietos;

Lietuvos jaunimo čempionate laimėta antra vieta

 Aras Dūdėnas – Tarptautinis turnyras Vokietijoje I vieta, Lietuvos jaunimo bokso čempionatas - I vieta; puikių rezultatų pasiekė Dija Bajalytė, Kamilė Aglinskaitė, Dovydas Mickus, Domantas Balčiūnas (mokytojas metodininkas Stasys Balčiauskas).

**Dziudo.**

 Nuo 2016 m. Pasvalio „Pieno žvaigždžių“ arenoje vykdomos atviros Pasvalio rajono dziudo pirmenybės. Šiais metais pirmenybėse dalyvavo virš 200 sportininkų iš Lietuvos, Rusijos bei Latvijos Respublikų. Pasvalio sportininkai iškovojo 11 įvairių vietų medalių. Broliai Nikita ir Aleksas Rinkiavičiai tapo čempionais.

Dalyvauta Tarptautiniame dziudo turnyre, kuriame varžėsi sportininkai iš Baltijos šalių, Rusijos ir Baltarusijos. Iškovotos I ir III vietos, Lietuvos Respublikos jaunių dziudo žaidynėse iškovota II vieta, Lietuvos mokinių dziudo čempionate - III vieta, dalyvauta devyniuose Tarptautiniuose dziudo turnyruose, iškovotos prizinės pirmenybėse (mokytoja Daiva Arbatavičiūtė).

**Plaukimas**

 Jaunieji plaukikai tobulina savo įgūdžius ir dalyvauja plaukimo varžybose. Dalyvauta ,

Lietuvos vaikų žiemos plaukimo pirmenybėse Kaune, Lietuvos vaikų vasaros plaukimo pirmenybėse Klaipėdoje, Lietuvos vaikų pavasario plaukimo pirmenybėse Šiauliuose.

Šiais metais jaunieji plaukikai prizinių vietų Lietuvos Respublikos vaikų plaukimo pirmenybėse neiškovojo.

 Geriau sekėsi „Auksinio pajūrio“ plaukimo varžybose Klaipėdoje, kur jauniesiems plaukikams pavyko iškovoti prizines vietas: Ema Vošterytė buvo pirma, Šarūnė Lelytė ir Angelina Brazdžionytė - trečios (mokytojas Tadas Bulkė); Rėjus Leimantas - trečias (vyresnysis mokytojas Paulius Suveizdis); Atvirose „Žemynos“ vaikų plaukimo varžybose Rėjus Leimantas užkopė ant pirmos pakopos laiptelio (vyresnysis mokytojas Paulius Suveizdis).

**Krepšinis**

 Mokyklos krepšininkai Lietuvos moksleivių krepšinio lygos B diviziono varžybose iškovojo II vietą (dalyvavo 32 komandos).

Sportininkai Vilius Valantonis – kandidatas į Lietuvos Respublikos U-16 krepšinio rinktinę; Redas Veslovas – kandidatas į U-17 krepšinio rinktinę (krepšinio mokytojas metodininkas Rimantas Ramonas).

**Futbolas**

 Mokyklos futbolininkai, treniruojami Sporto mokyklos futbolo vyresniojo mokytojo Vidmanto Kazlausko, dalyvavo Panevėžio apskrities 8x8 pirmenybėse, kur iškovojo 4 vietą (dalyvavo 9 komandos).

 Mokytojo metodininko Artūro Čekanausko vadovaujama futbolo komanda Lietuvos Respublikos vaikų mažojo futbolo pirmenybėse užėmė 9–12 vietą (viso dalyvavo 45 komandos); dalyvavo Lietuvos vaikų futbolo 8x8 pirmenybėse.

**Lietuvos jaunučių sporto žaidynės**

Pasvalio rajono sportininkai 2018 m Lietuvos jaunučių sporto žaidynių ketvirtoje rajonų grupėje, iš dalyvavusių 14 komandų. surinkę 145 taškus užėmė 9 vietą. Taškus Pasvalio sporto mokyklai pelnė: boksas - 7 vieta, 27 taškai (bokso mokytojas metodininkas Stasys Balčiauskas), lengvoji atletika - 6 vieta, 90 taškų (lengvosios atletikos mokytojai metodininkai Kęstutis Mačėnas ir Evaldas Žilys); krepšinis 25–30 vieta, 28 taškai (krepšinio mokytojas metodininkas Rimantas Ramonas).

**Lietuvos mokyklų žaidynės**

 Mokykla vykdo Pasvalio rajono mokyklų žaidynes.

Rajono bendrojo lavinimo mokykloms suorganizuota 15 įvairaus amžiaus grupių rajono mokinių sporto šakų varžybų, kuriose dalyvavo per 1000 mokinių. Mokyklos aktyviai dalyvauja kvadrato, futbolo, krepšinio, plaukimo, lengvosios atletikos keturkovės varžybose.

 Lietuvos mokyklų žaidynėse Pasvalio rajonas bendroje III rajonų įskaitoje užėmė 11 vietą (tarp 27 savivaldybių); iškovoti 1314 taškai.

Rajonui taškus iškovojo (mokyklų įskaitoje užimta vieta):

Gimnazijų ir vidurinių mokyklų tarpe (reitinguotos 59 mokyklos):

11 vieta Pasvalio P.Vileišio gimnazija - 388,5 taškai;

40 vieta Vaškų gimnazija - 88 taškai.

Pagrindinių mokyklų ir progimnazijų tarpe (reitinguotos 52 mokyklos):

13 vieta Pasvalio Lėvens pagrindinė mokykla – 315 taškų;

19 vieta Pasvalio Svalios progimnazija – 185,5 taškai;

33 vieta Krinčino A. Vienažindžio pagrindinė mokykla – 89,5 taškai.

Kaimo mokyklų įskaitoje Pasvalio rajonas užėmė 27 vietą (tarp 46 savivaldybių); iškovoti 544,5 taškai. Rajonui taškus iškovojo:

Gimnazijų ir vidurinių mokyklų tarpe (reitinguotos 85 mokyklos) 48 vieta atiteko Pumpėnų gimnazijai – 178,5 taškai.

Pagrindinių mokyklų ir progimnazijų tarpe (reitinguotos 85 mokyklos):

38 vieta Pasvalio Saločių A.Poškos pagrindinė mokykla – 126,5 taškų;

40 vieta Pasvalio Daujėnų pagrindinė mokykla – 111 taškų;

45 vieta Krinčino A.Vienažindžio pagrindinė mokykla – 88 taškai;

71 vieta Pasvalio Pajiešmenių pagrindinė mokykla – 44,5 taškų.

Pradinių klasių įskaitoje (reitinguotos 91 mokykla) 23 vieta atiteko Pasvalio Svalios progimnazijai – 164,5 taškai.

Geriausias rajono pasiekimas – Pasvalio Svalios progimnazijos merginų rankinio komanda 2 vieta finale.

**Sportas Pasvalio rajono seniūnijose.**

 Pasvalio sporto mokykloje dirba 9 sporto organizatoriai iš Pasvalio, Pumpėnų, Vaškų, Joniškėlio, Daujėnų, Namišių, Krinčino, Saločių ir Pušaloto seniūnijų.

 2018 metais rajono seniūnijų sporto žaidynėse buvo vykdomos, tinklinio (Namišių seniūnija), stalo teniso (Vaškų seniūnija), futbolo ( Daujėnų seniūnija), šaškių (Saločių seniūnija), krepšinio 3x3 (Namišių seniūnija), svarsčių kilnojimo (Krinčino seniūnija), virvės traukimo (Krinčino seniūnija), plaukimo (Pasvalio rajono apylinkių seniūnijos) ir paplūdimio tinklinio (Namišių seniūnija) varžybos, kuriose dalyvavo virš 420 dalyvių.

 Galutinėje žaidynių įskaitoje prizines vietas iškovojo: Krinčino seniūnija, surinkusi 600 taškų – I vietą; Namišių seniūnija, surinkusi 560 taškų – II vietą; Vaškų seniūnija, surinkusi 560 taškų – III vietą. Toliau sekė: Daujėnų seniūnija – IV vieta (490 taškų); Joniškėlio seniūnija– V vieta (420 taškų); Saločių seniūnija – VI vieta (260 taškų); Pasvalio apylinkių seniūnija – VII vieta (220 taškų); Pumpėnų seniūnija – VIII vieta (30 taškų); Pušaloto seniūnija – IX vieta (30 taškų).

 Pasvalio rajono seniūnijų komandos dalyvavo Lietuvos XI seniūnijų sporto žaidynių II etapo varžybose Panevėžyje ir užėmė:

pliažo tinklinio varžybose Namišių seniūnijos komanda – pirmą vietą;

virvės traukimo varžybose Daujėnų seniūnijos komanda – pirmą vietą;

šaškių varžybose Saločių seniūnijos komanda – trečią vietą;

futbolo varžybose Pasvalio apylinkių seniūnijos komanda liko ketvirti;

smiginio varžybose Joniškėlio seniūnija – šeštą vietą.

Minėtos komandos iškovojo teisę dalyvauti finaliniame Lietuvos seniūnijų žaidynių etape Jonavoje, kur pliažo tinklinio varžybose Namišių seniūnijos komanda ir Daujėnų seniūnijos komanda virvės traukimo varžybose iškovojo ketvirtas vietas.

 2018 metais vyko rajono krepšinio pirmenybės (dalyvavo 10 komandų -160 dalyvių), rajono rankinio turnyras (dalyvavo 6 komandos - 80 dalyvių), rajono tinklinio pirmenybės (dalyvavo 10 komandų -105 dalyviai), rajono veteranų krepšinio pirmenybės (dalyvavo 6 komandos - 80 dalyvių), rajono salės futbolo 8x8 pirmenybės (dalyvavo 10 komandų -150 dalyvių), rajono lauko teniso pirmenybės (14 dalyvių).

Vyko tritaškių konkurso varžybos rajono gyventojų tarpe, Pasvalio miesto šventės metu vyko veteranų futbolo turnyras. Padėta organizuoti ir pravesti neįgaliųjų sporto šventę, visuomeninės sveikatos biuro varžybas, policijos komisariato organizuotas krepšinio, kroso varžybas, kaimo bendruomenių sporto ir meno šventes.

Rajono seniūnijose buvo vedamos įvairios varžybos:

Vaškų seniūnijoje – Kalėdiniai ir Velykiniai krepšinio turnyrai, stalo teniso varžybos;

Joniškėlio, Saločių, Pušaloto seniūnijose – šaškių, šachmatų, krepšinio varžybos;

Daujėnų seniūnijoje – baudų mėtimo varžybos, krepšinio 3x3, stalo teniso varžybos;

Namišių seniūnijoje – svarsčių kilnojimo, krepšinio 3x3, šaškių, stalo teniso varžybos;

Krinčino seniūnijoje – futbolo 7x7, krepšinio 3x3, šaškių, šachmatų varžybos;

Pasvalio apylinkių seniūnijoje – krepšinio, stalo teniso, futbolo, smiginio varžybos;

Pumpėnų seniūnijoje – krepšinio, šaškių, stalo teniso.

2.3. Dalyvavimas projektuose

|  |  |  |  |  |
| --- | --- | --- | --- | --- |
| Eil.Nr. | Projekto pavadinimas | 2016 m. | 2017 m. | 2018 m. |
|  |  | Laikotarpis | Gauta lėšų (Eur) | Laikotarpis | Gauta lėšų (Eur) | Laikotarpis | Gauta lėšų (Eur) |
| 1. | Lietuvos seniūnijų sporto žaidynės | 2016 m. kovas–liepa | 600,00  | 2017 m. kovas–liepa | 660,00  | 2018 m. balandis-liepa | 1250,00 |
| 2. | Vaikų ir jaunimo socializacijos programa „Rankininkų vasara“ | 2016 m. gegužės 2– rugsėjo 1 d. | 1000,00  | 2017 m. liepos 17–27 d. d. | 1800,00  | 2018 m.birželis–liepa | 900,00 |
| 3. | Pasvalio rajono savivaldybės visuomenės sveikatos rėmimo specialiosios programos projektas „Sportas mūsų sveikata“ | 2016 m. rugpjūtis– gruodis | 1050,00  | 2017 m. rugsėjis– gruodis | 1300,00  | 2018 m.birželis–gruodis | 1000,00 |

2.4. Bendradarbiavimas su vietos bendruomene, kitomis įstaigomis bei institucijomis

 Bendradarbiaujame su visomis rajono bendrojo lavinimo mokyklomis, tiek vykdant Moksleivių žaidynių renginius, tiek vykdant ugdymo procesą, taip pat su daugeliu Lietuvos sporto mokymo įstaigų, kaip Kauno „Gaja“, Tauragės, Varėnos, Druskininkų, Šilalės, Šiaulių, Alytaus sporto rekreacijos centru, Utenos ir Panevėžio kūno kultūros ir sporto centrais, Pasvalio Kultūros centru, Pasvalio rajono savivaldybės Visuomenės sveikatos biuru, rajono seniūnijomis.

 Pasirašytos bendradarbiavimo sutarys su Rokiškio kūno kultūros ir sporto centru, Pasvalio rajono savivaldybės Švietimo pagalbos tarnyba, Šiaulių rajono Kuršėnų sporto mokykla, Pasvalio rajono Mikoliškio kaimo bendruomene, Pasvalio rajono sergančių cukriniu diabetu draugija „Sveikata“, Pasvalio Šv.Jono Krikštytojo Parapijos vaikų dienos centru, Pasvalio rajono Grūžių vaikų globos namais.

 Pasirašyti susitarimai su Pasvalio lopšeliu - darželiu „Eglutė“, Pasvalio lopšeliu - darželiu „Žilvitis“, Pasvalio lopšeliu - darželiu „Liepaitė“, Narteikių mokykla - darželiu „Linelis“.

Be kitų sutarčių pasirašyta Studento praktinio mokymo sutartis su Lietuvos sporto universitetu.

2.5. Vadovo indėlis tobulinant mokyklos veiklą ir iniciatyvos rajono visuomeninėje kultūrinėje veikloje

 Pagrindiniai mano, kaip mokyklos direktorės uždaviniai buvo užsibrėžto tikslo siekimas, bendradarbiavimas ir iniciatyvumas, tobulėjimas. Dirbant Sporto mokykloje man labai svarbu buvo:

* **Užtikrinti efektyvų mokyklos vykdomos veiklos tęstinumą**:

 parengtas 2017–2019 metų strateginis planas, kuriame tikslai dera su kultūros ir švietimo politika, mokyklos ir bendruomenės poreikiais, organizuoti tradiciniai renginiai. Bendruomenė visus metus turėjo pasirinkimą užsiimti aktyvia fizine veikla, dalyvavo įvairaus lygmens varžybose, šventėse, projektuose. Specialistų kvalifikacija atitinka keliamus reikalavimus.

 Tęsiama projektinė veikla, įgyvendinant patrauklius ir sportinį aktyvumą paskatinusius projektus – 2018 metais pritraukta 3150,00 Eur. Išlaikome beveik stabilų sportuojančių mokinių, rajono gyventojų, dalyvaujančių rajono pirmenybėse, Pasvalio rajono seniūnijų žaidynėse skaičių.

* **Gerinti paslaugų prieinamumą atsižvelgiant į klientų poreikius:**

 stengtasi, kad geras aptarnavimas, kuris kartu su geru įvaizdžiu ir kokybiškomis paslaugomis „pririštų“ klientą prie įstaigos. Siekiau, kad Sporto mokykla, greta teikiamų paslaugų, užtikrintų aukšto lygio aptarnavimą, esamus klientus paverstų lojaliais, sustiprintų savo bendrą įvaizdį (kurį kuria ne tik pati mokykla, bet ir vartotojas), pagerintų ir finansinius veiklos rezultatus – ne tik užtikrintų pajamų pastovumą, bet ir jų didėjimą ilgesniu laikotarpiu.

* **Didinti mokyklos personalo profesinę kompetenciją, nuolatinį motyvavimą,**

**skatinimą:**

patvirtinta Sporto mokyklos darbuotojų darbo apmokėjimo tvarka, veiklos vertinimo tvarkos aprašas, suderinti su darbuotojais einamųjų metų užduotys ir siektini rezultatai. Nuolatinis darbuotojų motyvavimas ir skatinimas buvo viena iš priemonių išlaikyti darbuotojus, orientuotus į įstaigos tikslus ir darbą. Puoselėjau gerus santykius su savivalda, kartu organizavome darbuotojų laisvalaikį, baigusių Sporto mokyklą ir geriausių Sporto mokyklos sportininkų šventę. Kvalifikacijos kėlimo renginiuose, seminaruose pagal savo sritis dalyvavo ne tik mokytojai, direktoriaus pavaduotojas ūkiui, vyriausioji buhalterė, buhalterė, raštvedė, vadybininkas bet ir baseino klientų aptarnavimą vykdantis personalas – treniruoklių salės instruktorius, instruktoriai-gelbėtojai, barmenė, valytoja, kasininkė, budintys. Džiugu pažymėti, kad vieną iš seminarų sporto mokyklos mokytojams vedė mūsų Sporto mokyklos auklėtinė, lengvaatletė, Lietuvos sporto universiteto treniravimo mokslo katedros lektorė Inga Lukonaitienė.

Mokyklos pirmo aukšto hole įrengtas viešoms erdvėms pritaikytas automatinis išorinis defibriliatorius, pravesti mokymai mokyklos darbuotojams. Periodiškai pravedami pirmosios pagalbos mokymai.

* **Skleisti gerąją patirtį ir pasiekimus:**

 Sporto mokyklos kultūrą formavau kartu su visa bendruomene. Motyvavau mokytojus, kitus darbuotojus skleisti gerąją patirtį „Kolega – kolegai“. Biržų kūno kultūros centro kvietimu mūsų mokyklos mokytojai susitiko su kaimyninio rajono mokytojais, dalinosi gerąja patirtimi. Buvo organizuoti tradiciniai didieji mokyklos – XXVIII Aivaro Daugio rankinio festivalis „Pasvalys -2018“, kasmet sukviečiantis jaunuosius rankininkus iš visos Lietuvos ir aplinkinių šalių; atviras Pasvalio dziudo čempionatas, pritraukęs per 200 dalyvių iš visos Lietuvos ir kaimyninės Latvijos; Antano Matulo bokso turnyras, Lietuvos jaunių bokso čempionatas rajonų tarpe. Gerąją patirtį ir žinią apie Sporto mokyklą teisėjaudami Respublikinėse rankinio varžybose skleidžia jaunieji rankinio teisėjai.

* **Išlaikyti įstaigos gerą vardą ir stiprinti teigiamą įvaizdį:**

 informacija, susijusi su mokyklos švietimo politikos vykdymu skelbiama Sporto mokyklos interneto svetainėje, „Facebook“ paskyroje, švenčių bei sportinių renginių metu. Stengiausi išlaikyti toliau kuo glaudesnį bendradarbiavimą su rajono bendrojo lavinimo mokyklomis, sporto šakų federacijomis, žiniasklaida, ugdytinių tėvais, aptarnaujančiomis įstaigomis, rėmėjais.

* **Užtikrinti skaidrų įstaigos finansinių bei materialinių išteklių panaudojimą:**

 materialiniai ištekliai naudoti racionaliai ir pagal suplanuotus prioritetus, su paslaugų ir prekių tiekėjais atsiskaityta laiku.

* **Saugoti įtaigos turtą:**

 įrengta papildoma vaizdo kamera mažojoje sporto salėje, parengtos vaizdo duomenų tvarkymo taisyklės. Apdrausti mokyklos pastatai, veikla (sveikatingumo kompleksas, sporto būrelių užsiėmimai, baseinas, pirtys).

 Esu Vaikų ir jaunimo socializacijos projektų įgyvendinimo komisijos narė, Pasvalio krašto garbės piliečio vardo suteikimo komisijos narė, Pasvalio rajono savivaldybės visuomeninės sporto tarybos narė, Lietuvos sporto mokymo įstaigų vadovų asociacijos narė, Lietuvos mokyklų vadovų asociacijos narė.

**3. MOKYKLOS APRŪPINIMAS**

 **Mokyklos biudžetas. Finansiniai ištekliai ir jų valdymas.**

 Sporto mokyklai 2018 metais iš viso patvirtinta 862.300 Eur. asignavimų. Iš jų mokytojų darbo užmokesčiui – 166.500 Eur, darbo užmokesčiui kitiems darbuotojams – 222.100 Eur, mokomajam sportiniam darbui ir varžyboms – 11.800 Eur, inventoriaus ir ilgalaikio turto įsigijimui – 27,600 Eur, ūkiniam inventoriui bei ilgalaikiui turtui – 39.000 Eur, medikamentams – 400 Eurų.

Programoms „Sporto klubų rėmimas“ skirta 10.000 Eur; iš jų „Sportas visiems“ – 3.333 Eur, moksleivių žaidynėms – 3.333 Eur, Jaunių žaidynėms – 3.333 Eurų.

Siekiant užtikrinti kuo platesnę ir įvairesnę sporto paslaugų pasiūlą, užtikrinant optimalų paslaugų kokybės ir kainos santykį bei diegiant naujoves, teikėme prašymus Pasvalio rajono savivaldybės tarybai ir Savivaldybės merui dėl atitinkamų sprendimų priėmimo.

Vykdant specialiąją programą, buvo surinkta 376.681 Eur. (49.100 Eur mažiau nei 2017 metais), iš jų: baseino paslaugos – 225.231 Eur, kavinės paslaugos – 126.615 Eur, kavinės baras – 10.019 Eur, treniruoklių salė – 742 Eur, rankšluosčių nuoma – 149 Eur, transporto nuoma – 2.926 Eur, turto nuoma – 11 Eur, salės ir stadiono nuoma – 3.901 Eur, kitos paslaugos – 7.083 Eur. bei pajamos iš kitų biudžetinių įstaigų – 5.330 Eurų.

2018 metais gauta 157 Eur 2 proc. pajamų lėšų, jos panaudotos nebuvo.

2018 m. išrašant sąskaitas pagal kaimo bendruomenių, įtaigų, asociacijų, mokymo įstaigų projektus, buvo surinkta 1780 Eur o baseine apsilankė dar 593 lankytojų.

|  |  |  |  |
| --- | --- | --- | --- |
| EilNr. | Veiklos sritis | Vertinimo kriterijai | Rodikliai |
| 1. | Teikiamos paslaugos |  | 2016 m. | 2017 m. | 2018 m. |
| 1.1. Teikiamų paslaugų vartotojai |  |  |  |
| 1.1.1. apsilankymų baseine skaičius | 48970 | 50551 | 41379 |
| 1.1.2. apsilankymų treniruoklių salėje skaičius | 797 | 612 | 494 |
| 1.2.Teikiamų paslaugų apyvarta: | 391.034 Eur | 420.149 Eur | 378.681 Eur |
| 1.2.1. Baseino paslaugos | 248.590Eur | 272.363 Eur | 225.321 Eur |
| 1.2.2. Treniruoklių salės paslaugos | 1.180 Eur | 907 Eur | 742 Eur |
|  |  | 1.2.3. Kavinės paslaugos | 127.470 Eur | 130865 Eur | 126.615 Eur |
| 1.2.4. Transporto nuoma | 3,560 Eur | 4,560 Eur | 2.926 Eur |
| 1.2.5. Sporto salių ir stadiono nuoma | 2,600 Eur | 1,952 Eur. | 3.901 Eur |
| 1.2.6. Kitos paslaugos | 10,130 Eur | 9,555Eur | 7.083 Eur |
|  |  | 1.4. Gauta 2 proc. pajamų lėšų | 207 Eur | 205 Eur | 157 Eur |
| 2. | Materialinės bazės modernizavimas ir atnaujinimas, sporto infrastruktūros plėtra | 2.1. Sportinio inventoriaus atnaujinimui skiriamos lėšos | 16646,40Eur |  |  |
| 4.2. Baseino einamasis remontas |  | 31493,28 Eur | 15904 Eur |
| 4.3. Įsigytas ilgalaikis turtas | 18215,87 Eur | 5832,95 Eur | 39575 Eur |
| 4.3. Stadiono ir jo priklausinių atnaujinimas | 600 Eur | 700 Eur | 800 Eur |
| 4.4. Treniruoklių salės atnaujinimas | 1000 Eur | 2500 Eur | 800 Eur |

2018 METŲ BASEINO STATISTIKOS APIBENDRINIMAS

 Baseino paslaugos prisideda prie sveiko ir aktyvaus gyvenimo būdo propagavimo, gyventojų sveikatos stiprinimo, laisvalaikio praleidimo. Mūsų paslaugos pritaikytos plačiam lankytojų srautui, įvairaus amžiaus žmonėms, bendruomenėms, vaikams pritaikytas mažasis baseinas.

Pagal ugdymo programas darbo dienomis baseine lankosi bendrojo ugdymo mokyklų mokiniai, vyksta neformaliojo vaikų švietimo užsiėmimai, po pietų vyksta Sporto mokyklos plaukimo grupių treniruotės, lankosi kitų sporto šakų mokiniai. Baseino paslaugomis naudojasi ne tik Pasvalio miesto ir rajono gyventojai, bet ir lankytojai iš Panevėžio miesto ir rajono, Lavėnų pensionato, Kupiškio, Biržų, Pakruojo, Rokiškio, kaimyninės Latvijos, Bauskės ir kitų miestų.

Paslaugų kainos yra gerai diferencijuotos, todėl baseine gali lankytis tiek mažas, tiek dideles pajamas gaunantys žmonės. Pasiteisino priimta strategija – nebeliko taip vadinamų „kamščių“ savaitgaliais.

2018 metais Pasvalio sporto mokyklos baseine apsilankė 41379 klientai, arba 9175 klientais mažiau negu 2017 metais. Tokį klientų sumažėjimą lėmė konkurencinės aplinkos pasikeitimas – atidaryti baseinai Bauskės mieste, Radviliškyje, Rokiškyje; daugiau lankytojų įsigijo mėnesinius bilietus, galiojančius 2 mėnesius, kartu su treniruoklių salės paslaugomis, treniruoklių salės darbo laiku. Egzistuoja sezoniškumo efektas – apsilankiusių srautai yra nepastovūs ir svyruoja, priklausomai nuo metų laikų, pvz. jei šiltas gegužis lankytojų sulaukiame mažiau, jeigu vėsokas daugiau, atitinkamai gaunamos didesnės ar mažesnės pajamos.

2018 metų vasaros sezonas buvo labai ankstyvas ir vėlyvas rudens sezonas. Už baseino paslaugas 2018 metais surinkta 225.321. Eur, tai 47.0042 Eur mažiau negu 2017 metais.

 Didžiausias klientų antplūdis Pasvalio sporto mokyklos baseine buvo sausio, vasario, kovo, lapkričio, gruodžio mėnesiais. Pelningiausios savaitės dienos Pasvalio sporto mokyklos baseinui– penktadieniai ir savaitgaliai.

 Išmokyta plaukti 500 vaikų; tai besilankantys per vaikų neformaliojo švietimo programas bei besinaudojantys mokymusi plaukti su instruktoriaus paslaugomis. Visų savo galimybių neišnaudojo bendrojo ugdymo mokyklos, kurios paruošę ugdymo programas, suderinę pamokų tvarkaraščius, turėdamos mokyklinius autobusus galėjo patobulinti savo mokinių plaukimo įgūdžius, nemokančius plaukti – pamokyti, supažindinti su saugaus elgesio taisyklėmis vandenyje ir prie vandens, su pirmosios pagalbos suteikimu.

Sporto mokyklos kavinė

 Sporto mokyklos kavinė sėkmingai tęsia pradėtą darbą. Kavinėje dirba 7 darbuotojai (virėjos, barmenės). Antrame aukšte prie baseino veikia pieno kokteilių - ledų baras, kuris labai populiarus lankytojų tarpe.

 Pasvalio valstybinė maisto ir veterinarijos tarnyba kasmet tikrina bendrą kavinės higienos būklę, savikontrolės sistemos įgyvendinimą, patiekalų gaminimo technologijas, įrangą, produktus, žaliavų atsekamumo užtikrinimą, personalo kaitą, gautų pagrįstų skundų skaičių, veiklos sustabdymo atvejų skaičių. Kavinės darbas buvo įvertintas puikiai. Tai reiškia, kad ir 2018 metais išlaikėme pasiektą 5 puodukų įvertinimo lygį ir tai atitinka aukščiausią įvertinimą viešojo maitinimo įmonių atitikties higienos reikalavimams vertinime.

 2018 metais kavinėje įsigyti du marmitai, t.y. sriubai ir antriems patiekalams. Jų dėka, pagal Veterinarinės tarnybos tarnybos reikalavimus, kavinės klientams patiekiami saugesni dėl temperatūrinio režimo dienos pietūs. Papildytas kavinės meniu, praplėstas ledų asortimentas, įsigytas dar vienas ledų šaldiklis.

Įsigyta programinė ir techninė įranga, ko pasekoje tapo lengvesnė kavinės apskaita ir efektyvesnė kontrolė.

 Teikiame reikalingas paslaugas, įvairų ir skanų maistą, visų sporto šakų sportinių treniruočių ir sporto varžybų dalyviams ir žiūrovams, baseino lankytojams, vasaros sporto stovyklų dalyviams.

4**. MOKYKLOS PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS**

 2016 metais buvo atnaujinta sporto salės įgarsinimo įranga, dėl ko pagerėjo akustika sporto lankytojams salės tribūnose bei sportuojantiems sporto salėje.

 2017 metais panaudojus naujas baseino vandens filtravimo technologijas pagerėjo vandens paruošimo kokybė, fiziniai ir biologiniai parametrai ir oro kokybė baseine; pakeistas rusiškos pirties garo generatorius ir krosnelė.

 2018 metais perlakuotos grindys sporto salėje, atnaujinti baldai baseino hole, pakeista rusiškos pirties medinė dalis, pakeisti baseino flanšai, peržiūrėta ir parengta darbui elektros įranga, rekuperacinė sistema. Buvo vykdomi einamojo remonto darbai: perdažytos ir paremontuotos mokyklos kavinės, rūbinės sienos, atliktas stogo dangos dalinis remontas. Savalaikiai vyko stadiono žolinės dangos tręšimo ir vejos aeravimo, pjovimo darbai.Gavus Pasvalio rajono savivaldybės tarybos leidimą bei atlikus viešųjų pirkimų procedūras buvo įsigytas 9 vietų mikroautobusas *Ford Tranzit.*

Problemos:

- reikalinga nauja švieslentė sporto salėje: pastoviai genda valdymo pulteliai, sunku rasti savo sritį išmanančių programuotojus ar firmas, negalime užtikrinti reikiamo įrangos paruošimo varžyboms;

- baseine labai drėgnoje vietoje sumontuoti ventagregatai dėl drėgmės dažnai genda, trumpina laidai dėl kondensato. Turimų ventagregatų iškelti ant stogo, kaip pataria konsultantai, negalima, nes jie pritaikyti funkcionuoti patalpoje, todėl reikalingas naujas ventagregatas, kuris būtų pritaikytas dirbti lauko sąlygomis;

- susidėvėję mokyklos stadiono bėgimo takai, administracijos pastatas, žiūrovų tribūnos nebeatitinka reikalavimų nebegalime vesti respublikinių varžybų;

- sporto salės stogo viršutinė prilydoma danga apie 310 m yra susidėvėjusi, sutrūkinėjusi, nesandari;

- lauko, prie pagrindinio įėjimo aliuminės durys – įlūžę lankstai, išlaužtas užraktas, nesandarios šilumai, nepataisomos.

Sporto mokyklos veiklą pagerintų:

- specialistų, galinčių užtikrinti nepertraukiamą švieslentės įrangos veikimą, radimas;

- ventagregato iškėlimas ant stogo;

- parko administracijos pastato renovacija su papildomų patalpų, skirtų komandų apgyvendinimui, įrengimu;

- stadiono bėgimo takų renovacija;

- stadiono žiūrovų tribūnų atnaujinimas;

- dalies sporto salės stogo dangos pakeitimas;

- lauko durų pakeitimas.

 Dalį minėtų problemų, mokykla gali pati išspręsti. Dėl stogo keitimo, ventagregatų iškėlimo, švieslentės pakeitimo, stadiono ir priklausinių atnaujinimui reikalingų lėšų bus konsultuojamasi su atitinkamos srities specialistais.

Mokyklos direktorius Eugenija Butrimienė

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_